dh-unibe/image-text_koenigsfelden-charters-post-1500 huggingface dataset:
Wir, Ruͦdolff der vierd, von gots gnaden ✳ ertzhertzog ze Oͤsterreich, ✳ ze Steyr, ✳ ze Kernden ✳ und ze Krayn, ✳ herr auf der Wyndischen Marich und ze Porttnaw, ✳ graf ze Habspurch, ✳ ze
Tyrol, ✳ ze Phirtt und ze Kyburch, ✳ marichgraf ze Burgow und lantgraf in Elsazzen, ✳ bechennen und tuͦn chunt offenlich mit disem brief, ✳ daz wir gunstlich betrachtet ✳
und angesehen haben die lautter begiͤr, ✳ die unser vordern ✳ gehebt habent ze dem gotzhause und den kloͤstern ze Kunigsveld, ✳ die si wirdeklich gestifft ✳ und gewidmet
habent ✳ und sunderlich seliger gedêchtnûzz ✳ fraw Agnes, ✳ weilnt kûniginn ze Ungern, unser liebs peͣsel, die ir wonung da gehebt hat, ✳ untz an irn tod ✳ und haben
darumb ✳ den pruͤdern und den frawn ✳ derselben klostern mit fûrstlicher macht bestêtt und vˀnewet, ✳ bestêtten, ✳ und vˀnewn auch an disem brief für uns, unser pruͤdˀ ✳ und
erben ✳ alle die freyhaiten, ✳ gnaden, ✳ brief ✳ und hantfesten, ✳ die in ✳ und irn kloͤstern von unsern vordern oder von uns gegeben sind ✳ und wellen, ✳ daz die eweklich in irr
kraft beleiben ✳ und unvˀrukchet behalten werden ✳ an alle widerred ✳ und gevêrd. darumb gebieten wir ernstlich ✳ bei unsern hulden ✳ allen unsern lantvoͤgten, ✳ hauptleûtten,
undervoͤgten, ✳ schulthaizzen, ✳ phlegêrn ✳ und amptleûtten ✳ in Ergôw, ✳ welhe die je zuͦ den zeiten sind, ✳ daz si ✳ die egenanten ir kloͤster, ✳ ir leûte ✳ und guͤter ✳ von unsern ✳ und unsˀ
pruͤder wegen, vesteklich halten ✳ und schirmen bei denselben freyhaiten, ✳ gnaden briefen ✳ und hantfesten, ✳ und bei diser unser bestêttung ✳ in aller der mazze, als ir brief und hantfesten
lauttent ✳ und weisent, ✳ und in auch allez gewaltes und unrechts vor sein gegen mênglichem ane allez vertziehen. ✳ und dar uber ze urchund ✳ und sicherhait ✳ hiezzen wir ✳ unser
insigel ✳ henken ✳ an disen brief, ✳ der geben ist ze Ens, ✳ an freytag nach sand Allexien tag, ✳ do man zalt von Christs gepûrd dreutzehen hundert jar, ✳ darnach in dem
vier und sechtzigistem jar, ✳ unsers alters in dem fûnf und zwaintzigistem ✳ und unsers gewalts in dem sechsten jar.
Wir, ✳ der ✳ vorgenant ✳ herzog ✳ Ruodolf sterken ✳ disen ✳ prief mit dirr ✳ underschrift ✳ unser ✳ selbs ✳ hant.
Königsf. 330
364
K
A ✳ 15 ✳
Kgsf. 330
bestaͤttigùng hertzogs Ruͦdolff₎ um̄
all fryheitt₎ zuͦ Kùngsfeld₎
Staatsarchiv
AARGAU
liiij
✳ hˀtzog Ruͦdolf friheit xjx